Diari Oficial de la Generalitat Valenciana


Sumari del DOGV 5203, del 21-02-2006 (2006/1498)

Informació pública del projecte de reparcel·lació modificat de la unitat d'execució número 1 del sòl urbà residencial.
----------------------------------------------------------------------------------------------------------------------

### Dades del document

Número de DOGV
:   5203

Data del DOGV
:   21-02-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/1498


Organisme emissor
:   Ajuntament del Verger

Tipus de document
:   Anunci

Informació pública del projecte de reparcel·lació modificat de la unitat d'execució número 1 del sòl urbà residencial. [2006/M1498]  
Una vegada vist el projecte de reparcel·lació de la unitat d'execució número 1 del sòl urbà residencial, presentat per la mercantil Vergel Urbana, SL, després d'haver esmenat les deficiències observades en l'informe tècnic de data 20 d'octubre de 2005, emés pels serveis tècnics municipals, i   
Atés el que disposa l'article 69.1.c) de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.  
Decrete:   
Primer  
Sotmetre novament a informació pública el projecte de reparcel·lació de la unitat d'execució número 1 del sòl urbà residencial, presentat per la mercantil Vergel Urbana, SL, una vegada considerades les modificacions introduïdes com a conseqüència de l'informe tècnic de data 20 d'octubre de 2005 esmentat anteriorment, mitjançant la inserció d'edicte al tauler d'anuncis municipal, un dels diaris de major difusió de la Comunitat Valenciana i el Diari Oficial de la Generalitat Valenciana, durant el termini de 20 dies hàbils, comptadors a partir de l'endemà del dia de la publicació de l'anunci en el DOGV; durant aquest termini, els interessats en este procediment podran formular qualsevol consulta o al·legació que convinga al seu dret. Concedir audiència durant el mateix termini de 20 dies als afectats per les modificacions introduïdes com també als titulars registrals que no s'hi ha tingut en compte, d'acord amb el que establix l'article 69.1.c) de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.  
Segon  
Sotmetre a audiència prèvia dels afectats, durant el termini de 20 dies, les quotes d'urbanització i la seua imposició, d'acord amb el que preveu l'article 72.1.a) de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.  
Així mateix, de conformitat amb el que establix l'article 70.d) del mateix text legal, durant el període d'exposició pública de la reparcel·lació, a fi d'evitar el proindivís, els interessats podran efectuar requeriments recíprocs per a restituir les quotes de condomini previstes en el projecte mitjançant indemnitzacions en metàl·lic.  
Tercer  
Remetre avís amb el seu contingut al domicili fiscal dels propietaris i d'aquells que consten en el Registre de la Propietat com a titulars de drets afectats per l'actuació proposada; a este s'adjuntarà còpia íntegra del contingut del reiterat informe tècnic.  
La documentació assenyalada estarà a la vista durant els expressats períodes d'exposició pública en la Secretaria de l'Ajuntament.  
El Verger, 19 de gener de 2006.. L'alcalde: Manuel Martínez Pulido.